Държавен вестник, бр. 89, 2016 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  89
Чл. 162. (1) Оценяването на учениците с 
нарушено зрение и множество увреждания и 
на учениците с увреден слух и множество ув­
реждания, които се обучават по индивидуални 
учебни програми, се извършва в съответствие 
с чл. 120, ал. 7 и 8 ЗПУО и при условието на 
чл. 118, ал. 4 ЗПУО.
(2) При оценяването на ученика с нарушено 
зрение и множество увреждания и на ученика 
с увреден слух и множество увреждания екипът 
за подкрепа за личностно развитие използва 
различни методи и подходи, методики за вер­
бално и невербално оценяване (ПЕКС (PECS) 
система, МАКАТОН, комуникация „ръка в 
ръка“, Метода „Тадома“), Методика за оценка 
на индивидуалните потребности на деца и 
ученици с множество увреждания на МОН, 
Методика за функционална оценка и работа 
с деца с умствена изостаналост и аутистичен 
спектър на развитие на МОН, Методика на 
Татьозов, Методики „Манова-Томова“, Тест 
„Бине-Терман“, Тест на Уекслър и др.
Чл. 163. Учениците с умствена изостана­
лост и множество увреждания се обучават по:
1. индивидуални учебни програми по об­
щообразователните учебни предмети – Бъл­
гарски език и литература, Математика, Роден 
край, Околен свят, Човекът и природата, 
Човекът и обществото, Биология и здравно об­
разование, История и цивилизации, География 
и икономика, Технологии и предприемачество, 
Информатика, Информационни технологии 
и Компютърно моделиране, Изобразително 
изкуство, Музика, Физическо възпитание и 
спорт/ЛФК;
2. индивидуални програми за терапия и 
рехабилитация.
Чл. 164. Общообразователната подготовка 
се осъществява в хода на цялото училищно 
обучение и обхваща следните адаптирани за 
ученици с умствена изостаналост и множество 
увреждания групи ключови компетентности:
1. основни компетентности в областта на 
българския език; умение за общуване – вер­
бални и невербални начини за комуникация;
2. елементарни математически представи 
и понятия;
3. елементарни познания в областта на 
природните науки и технологиите;
4. фрагментарна дигитална компетентност;
5. умения за учене;
6. умения за социализация; социални и 
граждански познания;
7. възможности за вземане на решения и 
за прилагането им;
8. културни познания и умения за изразя­
ване чрез творчество;
9. нагласи за здравословен начин на живот 
и спорт.
Чл. 165. (1) Индивидуалните учебни про­
грами се разработват в съответствие с учеб­
ното съдържание по общообразователните 
учебни предмети и са съобразени с инди­
видуалните потребности и възможности на 
учениците с умствена изостаналост и мно­
жество увреждания.
(2) Индивидуалните учебни програми по 
ал. 1 се разработват въз основа на следните 
рамкови изисквания:
1. учебният предмет Български език и 
литература развива уменията за общува­
не – вербално и невербално, поставя основите 
за развитие на речта – устна или символна; 
изучава се до 5 учебни часа седмично;
2. учебните предмети Математика, Човекът 
и природата, Биология и здравно образование, 
Технологии и предприемачество са пряко 
свързани с развиване на сензорни способности 
и овладяване на сензорни еталони и елемен­
тарни математически представи и понятия; 
учебният предмет Математика се изучава 
до 3 учебни часа седмично, а останалите 
предмети – до два учебни часа седмично;
3. учебните предмети Роден край, Око­
лен свят, Човекът и обществото, История 
и цивилизации, География и икономика и 
Гражданско образование способстват за ус­
тановяване на отношение към възприеманите 
социални явления, за овладяване на навици 
на поведение и активно възпроизводство на 
социалния опит в общуването и взаимодейст­
вието, съответстващи на обществените норми, 
за възприемане на самия себе си и на явле­
нията в собствения и в обществения живот, 
за поставяне на основите на социалните и 
гражданските компетентности; изучават се 
до два учебни часа седмично;
4. учебните предмети Информатика, Ин­
формационни технологии и Компютърно моде­
лиране са основополагащи за придобиване на 
основни дигитални компетентности; изучават 
се до два учебни часа седмично;
5. учебните предмети Изобразително из­
куство и Музика предоставят възможности 
за развиване на двигателната финомоторна 
ритмика и метроритмичния усет, за изразя­
ване на естетически преживявания и отно­
шения, за стимулиране на позитивни емоции 
и придобиването на културна компетентност 
и умения за изразяване чрез творчество/
съпреживяване; изучават се до 3 учебни часа 
седмично;
6. учебният предмет Технологии и пред­
приемачество е насочен към придобиване на 
практически личностни умения за самосто­
ятелен и независим живот; изучава се до два 
учебни часа седмично;
7. чрез учебния предмет Физическо въз­
питание и спорт/ЛФК се развиват умения за 
координация на движенията, обследване на 
пространството, активност при придвижване 
и участие в колективни игри; изучава се до 
3 учебни часа седмично;